
PROJEKTAS „ASMENS ĮGYTŲ KOMPETENCIJŲ PRIPAŽINIMO IR VERTINIMO GALIMYBIŲ PLĖTRA (PRI(SI)PAŽINK)“, PROJEKTO NR. 10-027-P-0001 

UŽSIENIO GEROSIOS PATIRTIES MOKOMŲJŲ KONFERENCIJŲ ORGANIZAVIMO IR VYKDYMO PASLAUGŲ TECHNINĖ SPECIFIKACIJA

1. PIRKIMO OBJEKTAS

1.1. Perkančioji organizacija – Kvalifikacijų ir profesinio mokymo plėtros centras (toliau – Centras, Perkančioji organizacija).
1.2. Informacija apie projektą: Projektas „Asmens įgytų kompetencijų pripažinimo ir vertinimo galimybių plėtra (PRI(SI)PAŽINK)“, Nr. 10-027-P-0001. Projekto rezultatai sudarys sąlygas palengvinti asmens įgytų kompetencijų pripažinimo procesą, sukuriant mikrokredencialų modelį, kartu sustiprins stebėsenos galimybes bei kompetencijų pripažinimo kokybės užtikrinimo procesus. Projekte numatytas ir kompetencijų vertinimo centrų institucinis stiprinimas. Projekto tikslas – įgalinti teikiamas formaliojo, neformaliojo ir savarankiško mokymosi pripažinimo paslaugas, padedančias lanksčiai pereiti iš vieno švietimo lygmens į kitą.
1.3. Pirkimo objektas – Projekto „Asmens įgytų kompetencijų pripažinimo ir vertinimo galimybių plėtra (PRI(SI)PAŽINK)“ (Nr. 10-027-P-0001) užsienio gerosios patirties 3 (trijų) mokomųjų konferencijų ciklo organizavimo ir vykdymo paslaugos (toliau – Paslaugos).

2. PASLAUGŲ APIBŪDINIMAS

2.1.	Paslaugų teikėjas turi atlikti šios Techninės specifikacijos 1.3. punkte įvardytas paslaugas vadovaujantis šios Techninės specifikacijos 3 ir 4 skyriuose nustatytais reikalavimais.
2.2.	Paslaugų teikėjas turi pateikti Perkančiajai organizacijai visą informaciją apie įvykdytas konferencijas ir jų rezultatus nustatyta tvarka.

3. SPECIALIEJI REIKALAVIMAI PASLAUGOMS

3.1. Paslaugų tikslas – įgyvendinti užsienio gerosios patirties 3 (trijų) mokomųjų konferencijų ciklą, tai yra parengti 3 (trys) užsienio gerosios patirties mokomųjų konferencijų programas (pagal šio punkto 1 lentelėje nurodytas temas) ir pagal jas suorganizuoti ir pravesti 3 (trys) 1 (vienos) dienos konferencijas.
1 lentelė.
	Eil. Nr.
	Konferencijos tema
	Konferencijų skaičius (vnt.)
	Trukmė
	Vieta
	Asmenų skaičius

	1.
	Profesinių kompetencijų vertinimo ir pripažinimo modeliai formaliajame profesiniame mokyme bei jų taikymas Europos Sąjungos šalyse
	1
	1 diena 
(8 akad. val.)
	Vienas iš didžiųjų Lietuvos miestų (Vilnius, Kaunas, Klaipėda, Šiauliai arba Panevėžys)
	80

	2.
	Profesinių kompetencijų, įgytų neformaliuoju būdu, vertinimo ir pripažinimo modeliai profesiniame mokyme ir jų taikymas Europos Sąjungos šalyse
	1
	1 diena 
(8 akad. val.)
	Vienas iš didžiųjų Lietuvos miestų (Vilnius, Kaunas, Klaipėda, Šiauliai arba Panevėžys)
	80

	3.
	Darbdavių vaidmuo kompetencijų vertinimo ir pripažinimo procese: kaip užtikrinti atitikimą darbo rinkos poreikiams
	1
	1 diena 
(8 akad. val.)
	Vienas iš didžiųjų Lietuvos miestų (Vilnius, Kaunas, Klaipėda, Šiauliai arba Panevėžys)
	80



3.2. Paslaugų tikslinė grupė – kompetencijų vertinimo centrų darbuotojai, profesinio mokymo metodinių komisijų nariai ir pan.
3.3. Paslaugos apima konferencijų organizavimo ir vykdymo paslaugas, lektorių paslaugas, moderatoriaus paslaugas, užsienio lektorių paslaugas bei jų kelionės ir apgyvendinimo organizavimą bei su tuo susijusių išlaidų apmokėjimą, tikslinės grupės suformavimo, surinkimo, registravimo ir jos dalyvavimo konferencijoje (-ose) užtikrinimo, dalyvių maitinimo paslaugas (2 (dvi) kavos pertraukėlės, 1 (vieni) pietūs) su aptarnavimu, patalpų ir įrangos nuomos paslaugas, konferencinės įrangos (tiesioginei transliacijai internetu ir įrašymui) nuomos, sinchroninio vertimo iš anglų į lietuvių ir lietuvių į anglų kalbą su ne mažiau kaip 2 (dviem) vertėjais paslaugas kartu su sinchroniniam vertimui reikalinga įrangos nuoma, dalomosios medžiagos parengimo paslaugas bei kitas organizacines paslaugas.
3.4. Konferencijos turi vykti lietuvių kalba, užtikrinant pranešimų anglų kalba vertimą į lietuvių kalbą.
3.5. Vienos konferencijos trukmė – 1 (viena) diena (8 akad. val.[footnoteRef:1]).  [1:  1 (vienos) akademinės valandos trukmė yra 45 (keturiasdešimt penkios) minutės. ] 

3.6. Dalyvių skaičius kiekvienoje konferencijoje – 80 (aštuoniasdešimt) asmenų. Konferencijoje gali dalyvauti daugiau dalyvių, tačiau Tiekėjui už juos nebus apmokėta.
3.7. Užsienio gerosios patirties 3 (trijų) mokomųjų konferencijų ciklą Paslaugų teikėjas turi įgyvendinti per 35 (trisdešimt penkis) mėnesius nuo sutarties įsigaliojimo dienos. Kiekvienos konferencijos organizavimas ir vykdymas turi būti atliktas ne ilgiau kaip per 6 (šešis) mėnesius nuo perkančiosios organizacijos užsakymo pateikimo dienos Paslaugų teikėjui. Užsakymai pateikiami raštu (pvz., elektroniniu paštu ar pan.). Kiekvienos konferencijos data turi būti suderinta su Perkančiąja organizacija likus ne mažiau kaip 3 (trims) mėnesiams iki atitinkamos konferencijos pradžios dienos. 
3.8. Reikalavimai konferencijų turiniui:
3.8.1. Konferencijų ciklo tikslas – stiprinti kompetencijų vertinimo centrų darbuotojų, profesinio mokymo metodinių komisijų narių kompetencijas, suteikiant žinių apie kompetencijų vertinimo ir pripažinimo srities aktualijas, gerąsias užsienio šalių ir Lietuvos kompetencijų vertinimo ir pripažinimo praktikas, strategijas bei modelius ir pan.
3.8.2. Konferencijų ciklas turi būti skirtas šioms 3 (trims) temoms:
3.8.2.1. Profesinių kompetencijų vertinimo ir pripažinimo modeliai formaliajame profesiniame mokyme bei jų taikymas Europos Sąjungos šalyse.
3.8.2.2. [bookmark: _GoBack]Profesinių kompetencijų, įgytų neformaliuoju būdu, vertinimo ir pripažinimo modeliai profesiniame mokyme ir jų taikymas Europos Sąjungos šalyse.
3.8.2.3. Darbdavių vaidmuo kompetencijų vertinimo ir pripažinimo procese: kaip užtikrinti atitikimą darbo rinkos poreikiams.
3.8.3. Kiekvienoje konferencijoje turi būti pristatyta ne mažiau kaip 2 (dviejų) Europos Sąjungos užsienio šalių geroji patirtis konferencijos ciklo tematika.
3.8.4. Kiekvienoje konferencijoje turi būti skaitomi kryptingi pranešimai, atitinkantys kiekvienos konferencijos ciklo tematiką ir tikslus.
3.8.5. Kiekvienoje konferencijoje turi būti organizuojamos darbo grupės bei ne mažiau kaip 1 (viena) panelinė lektorių diskusija. 
3.8.6. Reikalavimai moderatoriui, lektoriams ir užsienio lektoriams:
3.8.6.1. Tiekėjas užsienio gerosios patirties 3 (trijų) mokomųjų konferencijų ciklui turi pasiūlyti:
3.8.6.2. ne mažiau kaip 5 (penkis) lektorius, kurie, atliepdami bendrąsias konferencijų ciklo temas, skaitys konferencijos pranešimus ir dalyvaus panelinėje (-ėse) diskusijoje (-jose);
3.8.6.3. ne mažiau kaip 3 (tris) užsienio lektorius, kurie, atliepdami bendrąsias konferencijos temas,  pristatys gerąją patirtį Europos Sąjungos užsienio šalyje (-yse) ir dalyvaus panelinėje (-ėse) diskusijoje (-jose);
3.8.6.4. bent 1 (vieną) moderatorių (konferencijos ir panelinės diskusijos vedėją).
3.8.7. Kiekvienoje konferencijoje turi dalyvauti bent 1 (vienas) moderatorius ir ne mažiau kaip 6 (šeši) lektoriai, iš jų bent 1 (vienas) lektorius iš užsienio šalies.
3.8.7.1. Tiekėjas turi užtikrinti, kad konferencijos metu lektoriai, moderatorius (konferencijos vedėjas) ir užsienio lektorius (-ai) teiks tik profesionalią ir kokybišką informaciją.
3.8.8. Reikalavimai konferencijų bendriesiems pranešimams ir panelinei (-ėms) diskusijai (-oms):
3.8.8.1. Konferencijų bendrieji pranešimai turi būti susiję su temomis nurodytomis 3.8.2.1.-3.8.2.3. papunkčiuose.
3.8.8.2. Bendrieji pranešimai turi būti suderinti su Perkančiąja organizacija ne vėliau kaip prieš 60 (šešiasdešimt) kalendorinių dienų iki atitinkamos konferencijos pradžios dienos.
3.8.8.3. Konferencijų moderatorius turi pravesti panelinę diskusiją viena iš bendrųjų konferencijos temų; joje turi dalyvauti visi konferencijos lektoriai

4. BENDRIEJI REIKALAVIMAI PASLAUGOMS

1.1. Reikalavimai konferencijos programai:
1.1.1.  Apimtis – 8 akad. val. 
1.1.2.  Konferencijos programa turi atitikti iškeltą konferencijų ciklo tikslą.
1.1.3.  Programa turi pasižymėti aiškiai apibrėžtais ir pagrįstais uždaviniais, orientuotais į tikslą.
1.1.4.  Programos turinys turi būti orientuojamas į numatytas temas, tikslinės grupės poreikius, Europos Sąjungos užsienio šalių gerosios patirties kompetencijų vertinimo ir pripažinimo srityje perteikimą.
1.1.5.  Tiekėjas turi parengti ir suderinti konferencijos programą su Perkančiąja organizacija, kokybišką programos perteikimą, turinio atitikimą tikslinės grupės poreikiams. Lektoriai atsakingi už atitinkamos konferencijos pranešimų parengimą.
1.1.6.   Programoje turi būti aiškiai suplanuota konferencijos struktūra (pranešimų temos, pranešėjai, jų pranešimų trukmė ir pan.). Programa turi būti parengta pagal Techninės specifikacijos 1 priedo (Programos forma) nustatytą formą.
1.1.7.  Panelinės diskusijos, laikomos neatsiejama konferencijų programos dalimi. Jos turi būti įtrauktos į konferencijų programas, suderintos su Perkančiąja organizacija ir atitikti bendruosius reikalavimus dėl trukmės, vertimo (jei taikoma), dalyvių sudėties, mišraus dalyvavimo bei įrašymo.
1.1.8. [bookmark: _Hlk34948910]Konkrečios konferencijos programa turi būti pateikta ir suderinta su Perkančiąja organizacija ne vėliau kaip prieš 60 (šešiasdešimt) kalendorinių dienų iki atitinkamos konferencijos pradžios dienos.
1.2. Bendrieji reikalavimai konferencijų organizavimui:
1.2.1. Tiekėjas turi paskirti atsakingą asmenį, t. y. projekto vadovą, į kurį Perkančioji organizacija galėtų kreiptis dėl teikiamų paslaugų ir (arba) konferencijų metu iškilusių problemų dėl naudojamų patalpų, įrangos ir (arba) kitų nenumatytų techninių problemų.
1.3. Reikalavimai patalpoms, įrangai:
1.3.1. Konferencijos metu turi būti išnuomota salė tinkama konferencijos organizavimui ir vedimui.
1.3.2. Salė turi būti vėdinama, tinkamai apšviesta, šildoma (žiemos sezono metu).
1.3.3. Konferencijų patalpose turi būti užtektinai vietos konferencijų dalyviams, moderatoriui, lektoriams, užsienio lektoriams.
1.3.4. Konferencijų patalpose turi būti sąlygos gerai matyti ir girdėti pateikiamą informaciją.
1.3.5. Konferencijų patalpose turi būti konferencijų organizavimui reikiama įranga ir baldai: kompiuterinė ir multimedijos įranga, leidžianti demonstruoti vaizdinę medžiagą (prezentacijas, paveiksliukus, nuotraukas, filmuotą medžiagą) iš skaitmeninės laikmenos, kompaktinių plokštelių nuskaitymo įranga ir jungtis USB atmintinei, multimedijos projektorius, kompiuteris, įgarsinimo įranga, nenutrūkstamas interneto ryšys, tinkamo dydžio baltas ekranas, lenta su dideliais popieriaus lapais (ne mažiau kaip 5 (penki) lapai vienai konferencijos dienai), ne mažiau kaip 4 (keturių) spalvų flomasteriai, stalas ir kėdės konferencijų lektoriams ir moderatoriams, mobilūs stalai ir kėdės konferencijų dalyviams. 
1.3.6.  Konferencijų vieta turi būti patogi viešojo transporto susisiekimo atžvilgiu.
1.3.7.  Pastate, kuriame vyksta konferencijos turi būti parengtos ir matomose vietose išdėstytos informacinės nuorodos / užrašai į konferencijų vietą. Nuorodose privalo būti naudojami Europos Sąjungos emblema ir nurodomas atitinkamas teiginys – „Bendrai finansuoja Europos Sąjunga“[footnoteRef:2]. [2:  EK leidinys „ES emblemos naudojimas vykdant 2021–2027 m. ES programas“ (leidinys skelbiamas adresu 2021.esinvesticijos.lt/dokumentai/es-emblemos-naudojimas-vykdant-2021-2027-m-es-programas), Finansų ministerijos leidinyje „ES investicijų stiliaus knyga“ ir CPVA leidinyje „Komunikacijos vadovas projektų vykdytojams“ (leidiniai skelbiami adresu 2021.esinvesticijos.lt/igyvendinimas-1/viesinimas)] 

1.3.8. Konferencijų patalpos turi būti parengtos ne vėliau kaip 2 (dvi) val. iki atitinkamos konferencijos pradžios.
1.3.9. Konferencijos salėje ar jos prieigose turi būti parengta vieta dalyvių registravimui.
1.3.10. Patalpos privalo atitikti visas higienos normas ir standartus. 
1.3.11. Konkrečios konferencijos tiksli vieta turi būti suderinta su Perkančiąja organizacija ne vėliau kaip likus 30 (trisdešimt) kalendorinių dienų iki atitinkamos konferencijos pradžios dienos.
1.3.12. Tiekėjas turi sudaryti sąlygas neįgaliems asmenims dalyvauti konferencijose ir užtikrinti dalyvavimo sąlygas.
1.4.  Reikalavimai konferencijos vertimui:
1.4.1. Tiekėjas konferencijos metu turi užtikrinti 8 (aštuonių) akad. val. sinchroninį vertimą iš anglų kalbos į lietuvių kalbą ir iš lietuvių į anglų kalbą visiems konferencijų dalyviams.
1.5. Reikalavimai konferencijų dalyvių maitinimo organizavimui:
1.5.1. Maitinimas ir kavos pertraukos turi būti organizuojami tame pačiame pastate, kur vyksta konferencijos arba nutolę vienas nuo kito ne didesniu nei 500 metrų atstumu, arba, jei atstumas didesnis, Tiekėjas savo sąskaita turi pasirūpinti transportu, kuris nuvežtų konferencijų dalyvius iki maitinimo vietos ir atgal.
1.5.2. Visiems konferencijos dalyviams konferencijų vietoje organizuojamos dvi kavos pertraukos, viena pietų pertrauka. 
1.5.3. Kavos pertraukos metu sudaroma galimybė rinktis arbatą (žalią, juodą, vaisinę) arba kavą su priedais (cukrus, grietinėlė); mineralinio vandens (gazuoto ir negazuoto pasirinktinai), patiekiama ne mažiau kaip 0,3 litro vienam žmogui vienos pertraukos metu, užkandžių rinkinį (pyragėlių / bandelių / sausainių).
1.5.4. Pietums patiekiama: sultys / stalo vanduo, sriuba, karštas patiekalas, desertas. Tiekėjas turi užtikrinti maisto įvairovę, galimybę pasirinkti dietinių, vegetariškų patiekalų.
1.5.5. Teikiamos maitinimo paslaugos turi atitikti Lietuvos higienos normą HN15:2005 „Maisto higiena“, patvirtintą Lietuvos Respublikos sveikatos apsaugos ministro 2005 m. rugsėjo 1 d. įsakymu V-675 (su vėlesniais pakeitimais).
1.5.6. Tiekėjas užtikrina indų (ne vienkartinių), įrankių (ne vienkartinių), servetėlių buvimą, serviravimo paslaugų (prieš kavos pertraukas ir pietus) ir patalpų sutvarkymo paslaugų (po kavos pertraukų ir pietų) organizavimą.
1.5.7. Pietų ir kavos pertraukų laikas nustatomas dienotvarkėje. 
1.6. Reikalavimai mokomajai / dalomajai medžiagai:
1.6.1. Mokomojoje / dalomojoje medžiagoje privalo būti naudojami Projekto pavadinimas, Europos Sąjungos emblema ir nurodomas atitinkamas teiginys – „Bendrai finansuoja Europos Sąjunga“[footnoteRef:3]. [3:  EK leidinys „ES emblemos naudojimas vykdant 2021–2027 m. ES programas“ (leidinys skelbiamas adresu 2021.esinvesticijos.lt/dokumentai/es-emblemos-naudojimas-vykdant-2021-2027-m-es-programas), Finansų ministerijos leidinyje „ES investicijų stiliaus knyga“ ir CPVA leidinyje „Komunikacijos vadovas projektų vykdytojams“ (leidiniai skelbiami adresu 2021.esinvesticijos.lt/igyvendinimas-1/viesinimas)] 

1.6.2. Mokomoji / dalomoji medžiaga turi būti išdėstyta ir pateikta informatyviai, aiškiai, glaustai, parengta taisyklinga lietuvių kalba arba lietuvių ir anglų kalba.
1.6.3. Mokomoji / dalomoji medžiaga konferencijos dalyviams ir Perkančiajai organizacijai turi būti pateikta skaitmeniniu formatu (Arial šriftu, dydis 11 pt, viengubas tarpas tarp eilučių, A4 formatu).
1.7. Kitos sąlygos:
1.7.1. Tiekėjas yra atsakingas už tikslinės grupės suformavimą, surinkimą, motyvavimą ir jos dalyvavimo konferencijoje užtikrinimą. 
1.7.2. Tiekėjas parengia, suderina su perkančiąja organizacija ir siunčia tikslinei grupei kvietimus į konferenciją bei užtikrina ryšio palaikymą su tiksline grupe. 
1.7.3. Išankstinę dalyvių registraciją (el. paštu, telefonu) vykdo Paslaugų teikėjas. Išankstinės registracijos sąrašą, likus ne mažiau kaip 10 (dešimt) darbo dienoms iki konferencijos pradžios, pateikia Perkančiajai organizacijai elektroniniu būdu.
1.7.4. Tiekėjas vykdo dalyvių registraciją konferencijos vietoje pagal Perkančiosios organizacijos pateiktas registracijos formas.
1.7.5. Tiekėjas parengia galutinius dalyvių sąrašus ir registruoja bei informuoja į konferenciją atvykusius dalyvius, pasirūpina reikalingomis informacinėmis nuorodomis. Dalyvių registracijos sąrašų (su parašais) originalai bei dalyvių registracijos ir aktyvumo virtualioje bendradarbiavimo ir komunikacijos aplinkoje sąrašai atiduodami Perkančiajai organizacijai per 15 (penkiolika) kalendorinių dienų po kiekvienos vienos dienos konferencijos pabaigos.
1.7.6. Po kiekvienos konferencijos Tiekėjas turi pateikti Perkančiajai organizacijai detalią paslaugų įvykdymo ataskaitą. Ataskaitą turi sudaryti: konferencijos programa, konferencijos pranešimų skaidrės, konferencijos mokomoji / dalomoji medžiaga, dalyvių sąrašas su parašais ir kiti su Paslaugų įvykdymu susiję dokumentai. Ataskaitą turi pateikti per 15 (penkiolika) kalendorinių dienų nuo kiekvienos konferencijos pabaigos dienos.
1.7.7. Tiekėjas privalo tvarkyti asmens duomenis laikydamasis Bendrojo duomenų apsaugos reglamento (BDAR) ir Lietuvos Respublikos teisės aktų reikalavimų: užtikrinti dalyvių informavimą apie duomenų tvarkymą (įskaitant transliaciją), turėti teisinį pagrindą, apibrėžti duomenų saugojimo terminus, užtikrinti saugumo priemones ir asmenų teisių įgyvendinimą. 

5. ŽALIEJI REIKALAVIMAI

5.1. Šis pirkimas laikomas žaliuoju, nes vadovaujamasi Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtintu Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas) 4.1. p., 4.4.3. p., 4.4.4.1. p., 4.4.4.3. p.. 
5.2. Vadovaujantis Tvarkos aprašo 4.1 p., šiam pirkimui taikomi Tvarkos aprašo 2 priedo VIII skyriuje „Maisto produktai ir maitinimo paslaugos“ nustatyti minimalūs aplinkos apsaugos kriterijai:
8.1. ne mažiau kaip 30 proc. perkamų maisto produktų (išskyrus skirtus gyvūnams) kiekio (kilogramais, litrais, vienetais) turi atitikti bent vieną iš šių minimalių aplinkos apsaugos kriterijų:
8.1.1. produktai turi turėti ekologinės gamybos (ekologiškam ir perėjimo prie ekologinės gamybos laikotarpio) produktui išduotą sertifikatą pagal 2018 m. gegužės 30 d. Europos Parlamento ir Tarybos reglamento (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 su visais pakeitimais ir papildymais, reikalavimus;
8.1.2. produktai turi atitikti 2024 m. balandžio 11 d. Europos Parlamento ir Tarybos reglamento (ES) 2024/1143 dėl vyno, spiritinių gėrimų ir žemės ūkio produktų geografinių nuorodų, taip pat dėl garantuotų tradicinių gaminių ir žemės ūkio produktų neprivalomų kokybės terminų, kuriuo iš dalies keičiami reglamentai (ES) Nr. 1308/2013, (ES) 2019/787 ir (ES) 2019/1753 ir panaikinamas Reglamentas (ES) Nr. 1151/2012, ir (ar) Lietuvos Respublikos žemės ūkio ministro 2015 m. sausio 7 d. įsakymo Nr. 3D-10 „Dėl žemės ūkio ir maisto produktų saugomų kilmės vietos nuorodų, saugomų geografinių nuorodų ir garantuotų tradicinių gaminių įregistravimo ir kai kurių žemės ūkio ministro įsakymų pripažinimo netekusiais galios“ reikalavimus ir jiems suteikta saugoma geografinė nuoroda ir (ar) saugoma kilmės vietos nuoroda, ir (ar) garantuoto tradicinio gaminio nuoroda (toliau – saugomos nuorodos);
8.1.3. produktai turi būti sertifikuoti ženklu „Kokybė“, kaip numatyta Lietuvos Respublikos žemės ūkio ministro 2022 m. gegužės 20 d. įsakymu Nr. 3D-351 „Dėl Nacionalinės maisto kokybės sistemos taisyklių patvirtinimo ir kai kurių žemės ūkio ministro įsakymų pripažinimo netekusiais galios“ (toliau – NKP), ar atitikti Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005, 16 straipsnio 1 punkto b dalyje nurodytų lygiaverčių kitų valstybių narių pripažintų maisto produktų kokybės sistemų (toliau – lygiavertės kitų valstybių narių pripažintos maisto produktų kokybės sistemos) reikalavimus;
8.1.4. žuvys, moliuskai ir vėžiagyviai turi atitikti bent vieną iš 8.1.1–8.1.3 papunkčiuose išvardytų minimalių aplinkos apsaugos kriterijų arba būti sertifikuoti pagal tausios žvejybos ar darnios akvakultūros schemas ir paženklinti ekologiniais ženklais, pvz., „Aquaculture Stewardship Council“, „The Marine Stewardship Council“, „Best Aquaculture Practices“ arba kitu lygiaverčiu ekologiniu ženklu.
8.2. teikiant maitinimo paslaugas naudojami maisto produktai turi atitikti minimalius aplinkos apsaugos kriterijus, nustatytus maisto produktams pagal 8.1. papunktį.
Atitiktį reikalavimams (Tvarkos aprašo 8.1.1 – 8.1.4 p.) įrodantys dokumentai: ekologinės gamybos sertifikatai, skelbiami TRACES sistemoje, NKP gamintojų sertifikatai, skelbiami sertifikavimo įstaigų interneto svetainėse, dokumentai, įrodantys, kad produktai yra su saugomomis nuorodomis ir registruoti Europos Komisijos tvarkomame Sąjungos geografinių nuorodų registre arba Sąjungos garantuotų tradicinių gaminių registre, tausios žvejybos ar darnios akvakultūros sertifikatai arba kiti lygiaverčiai įrodymai.
5.3. [bookmark: part_d44c2bb51f6d4b7988667a4b0a957597][bookmark: part_d7846da314b04f1e939bbe4e64db97b7][bookmark: part_d22e83c22e754e3eaccebcd843d46722][bookmark: part_3bd1564353ad4cd1ac09c8d17ff13f6a][bookmark: part_465276e90e8e4edfa4b2002a12e67123][bookmark: part_0ab8cf4175e345e7b1a716da2884169d]Vadovaujantis Tvarkos aprašo 4.4.4. p., savarankiškai nustatomi aplinkos apsaugos kriterijai, kurie yra susiję su pirkimo objektu, taikant bent vieną iš numatytų aplinkosauginių principų viename, keliuose ar visuose produkto gyvavimo ciklo etapuose.
5.3.1. Siekiant, kad būtų laikomasi Tvarkos aprašo 4.4.4.1 papunktyje nustatyto aplinkosauginio principo (teikiant paslaugas sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų), Paslaugų teikimui būtina sumažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, t. y. pirkimo sutartis, jų pakeitimai (jeigu tokiu bus), paslaugų perdavimo–priėmimo aktai, sąskaitos – faktūros ar kiti mokėjimo dokumentai, visi su konferencija susiję dokumentai, turi būti pateikti elektroniniu formatu, o išvardinta dokumentacija, jei reikalinga, pasirašoma elektroniniu parašu. Esant būtinybei spausdinti, atspausdinama ant abiejų lapo pusių ir naudojamas perdirbtas popierius, kuris atitinka minimalius aplinkos apsaugos kriterijus pagal patvirtinto Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (su vėlesniais pakeitimais) Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąrašo I skyriaus 1.1. punktą „gaminys turi būti pagamintas iš 100 proc. perdirbto popieriaus (naudoto popieriaus ir (ar) gamybos atliekų) plaušų arba ne mažiau kaip 30 proc. pirminės medienos plaušų, gautų iš miškų, sertifikuotų naudojant Forest Stewardship Council (toliau – FSC) ar Miškų sertifikavimo sistemų pripažinimo programą (angl. Programme for the Endorsement of Forest Certification schemes (toliau – PEFC) arba lygiavertes miškų sertifikavimo sistemas, kita dalis – iš perdirbto popieriaus plaušų“, 1.2. punktą „gaminys turi būti nebalintas arba balintas nenaudojant chloro dujų“.
5.3.2. Siekiant, kad Paslaugų teikimo metu būtų sunaudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai ir taip būtų laikomasi Aprašo 4.4.4.3 papunktyje nustatyto principo, maitinimo paslaugų teikimui bei konferencijų organizavimo metu maistas ir gėrimai turi būti pateikiami naudojant daugkartinio naudojimo stalo įrankius, indus, staltieses ir kitus reikmenis.
5.3.3. Siekiant, kad būtų laikomasi Tvarkos aprašo 4.4.4.3 papunktyje nustatyto aplinkosauginio principo (teikimo metu būtų sunaudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai), Paslaugų teikimo metu susidariusios atliekos (stiklas, popierius, plastikas, metalas ir kt.) turi būti rūšiuojamos ir perduodamos atliekas tvarkančioms įmonėms, o biologiškai skaidžios atliekos turi būti surenkamos atskirai ir perduodamos šias atliekas kompostuojančioms ar kitaip naudojančioms įmonėms.
5.4. Lektorių, moderatoriaus paslaugos tenkina Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (su vėlesniais pakeitimais) 4.4.3. papunktį, perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
_______________

Techninės specifikacijos 1 priedas „Programos forma“

KVALIFIKACIJŲ IR PROFESINIO MOKYMO PLĖTROS CENTRAS
PROJEKTAS „______________________“, NR. _______________

KONFERENCIJOS PROGRAMOS FORMA

PROGRAMA

Konferencijos tema: _______________________________________________________________
Data: 20__.___ mėn. ___ d.
Laikas: ___ val.
Vieta: _________

	Laikas
	Veikla / pranešimo pavadinimas
	Pranešėjas/moderatorius (vardas, pavardė, institucija)
	Pastabos

	…:…–…:…
	
	
	

	…:…–…:…
	
	
	

	…:…–…:…
	
	
	

	…:…–…:…
	
	
	

	…:…–…:…
	
	
	

	…:…–…:…
	
	
	

	…:…–…:…
	
	
	

	…:…–…:…
	
	
	

	…:…–…:…
	
	
	

	…:…–…:…
	
	
	

	…:…–…:…
	
	
	

	…:…–…:…

